Cibla

Cibla (latgali Cybla) on küla (vidējciems) Lätis Ludza piirkonnas, Cibla valla halduskeskus. Vanasti kandis nime Eversmuiža. Cibla asub Ludza jõe ääres merepinnast 118 meetri kõrgusel.

Eversmuižat mainiti esimest korda aastal 1739. Aastal 1776 valmis sealne katoliku kirik, selle kellatorn valmis aastal 1883. Aastast 1935 kannab lähedal asunud latgalite linnamäe järgi Cibla nime. Aastail 2000–2021 kuulus küla Cibla piirkonda.

Ciblas on Eversmuiža (Ewersmuyza) mõisakompleks, vallavalitsus, keskkool ja Cibla piirkonna muuseum.

Aastal 2015 oli külas 216 elanikku, aastal 2020 oli elanikke 165. Aastal 2022 oli elanikke 149.

Viited 

Ludza piirkonna külad